Studim: Klima e lagësht nuk ka gjasa edhe për 10 mijë vjet
Mostrat nga stalagmitet e shpellave të lashta regjistruan ndryshimet klimatike shekullore
Dy stalagmite të nxjerra nga një shpellë në Iran kanë regjistruar ndryshimet klimatike për rreth 128 mijë vjet. Analizmi i përbërjes së tyre kimike bëri që hulumtuesit të arrinin në përfundimin se moti i thatë në këtë rajon nuk pritet të ndryshojë gjatë 10 mijë viteve të ardhshme. Ndërsa pikojnë ngadalë në tokë, pikat e ujit të mbushura me minerale që formojnë stalagmitet, krijojnë dhe arkivojnë ndryshimet klimatike jashtë shpellës. Këto stalagmite nga shpella Qal’e Kord[[AHL-lay kourd]]në Iran, përmbajnë të dhëna mbi reshjet në Lindjen e Mesme nga 70 mijë deri 130 mijë vjet më parë. Hulumtuesit në fakultetin “Rosenstiel” të Universitetit të Miamit në Florida,morrën mostra nga pjesë të ndryshme të stalagmiteve dhe studiuan izotopet e oksigjenit. Kështu, ata ndërtuan historikun e reshjeve në rajon me kalimin e kohës. Ciklet e periudhave të thatësirës dhe lagështisë përkonin me këndin e Tokës drejt Diellit dhe sasinë e energjisë diellore të marrë. Sevag Mehterian merret me studimin e klimës. Kjo prirje, nga energjia diellore maksimale në energjinë minimale të ditëve të sotme – përsëritet çdo 20 mijë vjet dhe ishte një fenomen botëror. Ndërsa mund të duket se energjia më e madhe diellore do të krijonte një botë më të nxehtë dhe më të lagësht,hulumtuesi shpjegon se ka një ndryshim mes energjisë që vjen nga jashtë planetit dhe gazet që bllokojnë daljen e nxehtësisë nga atmosfera e Tokës. Studimi i publikuar në revistën “Quaternary Science Reviews”, parashikon se thatësira ka gjasa të vazhdojë për 10 mijëvjeçarin e ardhshëm.